Podrezanie domu je pojem, ktorý pripomína zabíjačku. Svojím spôsobom ide naozaj o silný zásah voči starému vlhnúcemu domu pri pokuse odstrániť vlhkosť zo stien.
Ak je dom obývaný, pripravte sa na to, že podrezávanie muriva robí neporiadok a prach. Prípadné zariadenie domu v miestnosti je nutné zakryť a zabezpečiť.
Pri podrezávaní kúpeľní je nevyhnutné vysekať obklad a treba odstrániť aj omietku po obvode domu.
Spomedzi muriva sa vyrezáva stará malta a do tohto priestoru sa vsúva izolačný materiál, ktorý zastaví postup vody hore.
Od stien musí ísť všetko zariadenie dostatočne ďaleko na to, aby bol možný priechod pracovníka aspoň na jeden meter.
Robotníci budú potrebovať jasné informácie o prítomnosti elektrických a iných rozvodov. Táto informácia je veľmi dôležitá, prípadne dôjde k vypnutiu celej energie, vody a plynu pre zaistenie možných komplikácii.
Podrezávajú minimálne dvaja. Je nevyhnutné, aby z každej strany múru bol dohľad nad rúrkami radiátorov, nad presnosťou rezu, ale dohliada sa aj na priechodnosť medzi tehlami, kabeláže, spomínané rozvody a pod.
Podrezávanie domu len z jednej strany, napríklad pre nespolupracovanie suseda, je možné. V každom prípade ste nútení informovať suseda o zámere podrezávať a výhodou je nepochybne sprístupnenie priestoru od neho.